ła xe na vergine, martire e dotore de ła Cexa Catòłega: ła xe considerà santa da ła Ceza catòłega e ortodosa. Sinboło identificativo ła Roda dentà. Oltre ała inserta data de nasita , al fato che ła xe sta martorisà a Ałesandria d'Egito inte el 304, de ła so vita a se sa poco gnente e a xe difisiłe fare ła distinsion intrà ła realtà storica e łe fołe. Secondo ła tradision, Catina ła gera na beła fioła egisiana che, in ocasion de ł'insediamento a Ałesandria del governador Massimino Daia, in tel 305, ła se ga presentà a palazo inte el bel mezo dei festejamenti pagani domandando al governador de riconosare Gesù Cristo come redentore de ł'umanità. El governador ałora el ga fato ciamar on grupo de retori parché i ła convinsese a onorare i dei, ma, al contrario Catarina ła łi ga convertìi al Cristianesimo. El governador ałora el ga ordinà ła condana a morte de tuti i retori e de Catarina so na roda dentà. Ła roda, parò, ła se ga roto e Masimino ł'è sta obligà a tajar ła testa a ła santa. Łe scarse notisie so ła só vita łe ga senpre fato dubitare che ła sia veramente existìa, tanto che ła Ceza catòlega ła ga tirà via martirołogio tra el 1962 e el 2002, nonostante el permeso del Vatican de festegiarla istéso el 25 de novenbre.